ھدامرزی نورخان مئے دلانی تاھیر دیوک اَت ـ ءُ انگت آ جتائی مئے دلاں کارچ ءُ ھرّاتے ءِ پئیم ءَ ھردمان بُرّیت ـ نورخان مئے بلوچی لبزانک ءِ تب ءَ جوانی ءَ سرپد اَت ـ ابئید گشندھی ءَ ، رجانکار ءُ تنز نبیس ءُ جوانیں شرگدارے اَت ـ منا یاد اِنت تاکبند گوھر ءِ تہ ءَ نورخان ءَ گل مھمد وفا ءِ یک شئرے کہ سربتگ شھر شھر پیداک اِنت ـ
ھمے شئر دوسے جاہ ءَ وزن ءَ پُرشتگ اَت ـ نور خان ءَ شئر ءَ را جوان وزن ءَ کُت ـ ءُ پدا مستریں کار ھمے شئرے بے کساس جوان ترزے دات ءُ گوشتے ـ من ھمدا نورخان ءِ مزنیں انساپے دیست ـ ھدامرزی زبریں مردکارے اَت ـ
 مارا شَر یاد اَنت آ زگریں روچ ـ کہ ھدامرزی ءَ ھرکسی شئر کہ گْوشت گڑا ھمے شائر اِش آزمان ءَ سَر کُت ـ بازیں شائرانی دل ءَ مزنیں ھُلّ یے چِست اَت کہ مئے شئراں نورخان بہ گوْشیت ـ
 نورخان ءَ سک کمیں وھدا بلوچی لبزانک لوگ لوگ ءَ سر کُت ـ بلکیں چہ تاک ءُ مھتاکاں گیش نورخان ءَ پہ لبزانک ءَ کار کُت ـ نورخان انگت پہ ادب گوشدارگ بیت ـ اے تاوان کہ نورخان چہ جھان ءَ شُتگ ، انگت ءَ بلوچی زبان اِش سگگ ءَ اِنت ـ
 نورخان پہ نوکباھُنداں مزنیں وانگ جاھے اَت ـ بلکیں مئے جِند ھم بیتگ آ زمانگ ءَ ، چہ نورخان ءِ گوشتگیں شئراں دربُرتگ ءُ بلوچی ءِ نیمگ ءَ ترّینتگ ئِے ـ ھمے مزنیں کمالے اَت نورخان ءِ ـ
 باز مارا درد بوت چہ نورخان ءِ جتائی ءَ ـ
 پدا باریں اے داب ایں مردم ودی بیت یا نا ، ھو بلے اُمیت واریں ــ انوگیں گوْشندہ کہ موسیقی ءَ را تھنا وتی لاپ ءُ روزگار یا پہ مشھور بیگ ءُ عاشقی ءَ ابئید دگہ بلوچی را چی اِش داتگ؟؟؟
 ما ودار ءَ ایں کہ بلکیں دگہ دگہ نورخانے بئیت ءُ پہ بے کس ءُ بے وسیں بلوچی زبان ءَ دیمروئی ءِ گِھیں سَببے بہ بیت ـ دوار اِنت مارا ـ
 بلوشی زندہ بآت ــ
شے سید